Koirien laulu (Pärssinen)
Riehuu tuuli villi,
 taivo tummenee.
 Tuima talven tuisku
 lunta heittelee.

 Vähät tuosta! Juostaan
 kyökin soppehen,
 herramme suo siellä
 turvan lämpöisen.

 Eik’ oo leipähuolta.
 Herra herkuistaan
 kyltyy, meille tähteet
 sitten paiskataan.

 Tosinpa hän lyökin
 piiskoin vinkuvin.
 Koiran luut tok’ kestää,
 leppyy herrakin,

 leppyy, käsin viittoo
 meitä luokseen jo.
 Nuoleksimme jalkaa. –
 Taas on sovinto.

Sándor Petőfi